POLITIKA PRIVATNOSTI ZA SUSTAV FOTO I VIDEONADZORA

Općina Sv. Križ Začretje



**Politika privatnosti**

Politikom privatnosti želimo građanima pružiti informacije o tome u koju svrhu snimamo javne površine, pravnu osnovu za korištenje snimki, kojoj kategoriji osobnih podataka pripadaju snimke, načinu prikupljanja osobnih podataka, roku čuvanja, vašim pravima i kako ih možete ostvariti, te načinu zaštite prikupljenih snimki.

**VODITELJ OBRADE:**

Općina Sveti Križ Začretje

Trg hrvatske kraljice Jelene 1

49223 Sveti Križ Začretje

Tel. 049/227-764

OIB: 81687755716

Zastupana po načelniku Marku Kosu, dipl.oec. (u daljnjem tekstu: Voditelj obrade).

**SLUŽBENIK ZA ZAŠTITU PODATAKA:**

E-mail: info@sveti-kriz-zacretje.hr

Adresa: Trg hrvatske kraljice Jelene 1, 49223 Sveti Križ Začretje

Broj telefona: + 385 49 227 764

**OSOBNE PODATKE PRIKUPLJAMO OD SLJEDEĆE KATEGORIJE ISPITANIKA:**

* sve osobe koje se zateknu u perimetru snimanja.

**SVRHA OBRADE**

Foto i videonadzor koristi se za sljedeće svrhe:

- prikupljanje dokaza i utvrđivanja činjeničnog stanja prilikom izvršenja poslova i zadaća tijela javne vlasti iz područja komunalnog gospodarstva na svom području, te osiguranja poštovanja javnog reda i mira

- za potrebe zaštite života i zdravlja ljudi te imovine (provođenje programa prevencije kriminaliteta na području Općine Sveti Križ Začretje).

**OSNOVA OBRADE**

Osnova za obradu podatka je čl. 6. st.1 točka e) Opće uredbe o zaštiti podataka koji propisuje kako je obrada zakonita ukoliko je nužna za izvršavanje zadaće od javnog interesa i provođenja službenih ovlasti.

Poslova i zadaće od javnog interesa za čije je izvršenje nužno korištenje foto i videonadzora su propisani:

* člankom 19. Zakona o lokalnoj i područnoj samoupravi („Narodne novine“ 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
* člankom 107. i 109. Zakona o komunalnom gospodarstvu („Narodne novine“ 68/18, 110/18, 32/20)
* člankom 8. i čl. 10.st. 4. Zakona o gospodarenju otpadom („Narodne novine“ 84/21)
* člankom 5. st. 4. Zakona o sigurnosti prometa na cestama („Narodne novine“ 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23
* člankom 37. Zakona o prekršajima protiv javnog reda i mira (“Narodne novine“ 5/90, 47/90 i 29/94,114/22, 47/23)

U svrhu detaljnog uređenja načina provedbe propisanih zadaća i poslova Voditelj obrade donio je:

- Odluku o komunalnom redu (KLASA:363-01/19-01/028, URBROJ:2197/04-01-19-5, Sveti Križ Začretje, 10. srpanj 2019.)

- Odluka o mjerama za sprečavanje nepropisnog odbacivanja otpada i mjerama za uklanjanje odbačenog otpada na području Općine Sveti Križ Začretje (KLASA: 363-01/18-01/03, URBROJ: 2197/04-01-18-3, Sveti Križ Začretje, 29. siječanj 2018. godine)

Člankom 112., st.1., točkom 4. Zakona o komunalnom gospodarstvu („Narodne novine“ 68/18, 110/18, 32/20) zakonodavac je izričito ovlastio komunalne redare da prilikom nadzora nad provedbom odluke mogu prikupljati dokaze i utvrđivati činjenično stanje na vizualni i drugi odgovarajući način (fotografiranjem, snimanjem kamerom, videozapisom i sl.)

Javni interes za zaštitu života i zdravlja te imovine počiva na osnovnoj strateškoj orijentacije Voditelj obrade prema osiguranju održivog razvoj gospodarstva i osiguranju uvjete za kvalitetan život stanovništva[[1]](#footnote-1).

Kao jedna od važnih odrednica kvalitetnog života stanovništva je i sigurnost te prevencija kriminaliteta i zaštita imovine i građana. U svrhu osiguranja istog:

* donesena je Odluka o osnivanju Vijeća za prevenciju kriminaliteta na području Krapinsko-zagorske županije (KLASA: 550-01/08-01/03, URBROJ: 2140/01-08-4, Krapina, 10. srpnja 2008.)
* donesena je Odluka o izmjenama Odluke o osnivanju Vijeća za prevenciju kriminaliteta na području Krapinsko-zagorske županije (KLASA: 550-01/15-01/62, URBROJ: 2140/01-05-15-3, Krapina, 27. kolovoz 2008.)

**KATEGORIJA OSOBNIH PODATAKA**

Snimke obuhvaćaju osobe koje se nađu u perimetru (zoni) snimanja, što znači da na snimkama se mogu naći djeca, osobe različitog rasnog ili etničkog porijekla, osobe s invaliditetom itd., ali sama svrha nije prikupljanje osobnih podataka posebne kategorije.

**NAČIN PRIKUPLJANJA OSOBNIH PODATAKA**

Osobni podaci prikupljaju se putem kamera sve dok se osoba nalazi u perimetru (zoni) snimanja. Kamere ne koriste biometriju niti audio snimanje.

**PRIMATELJI OSOBNIH PODATAKA**

Pravo pristupa ima:

* odgovorna osoba voditelja obrade i osobe koju on ovlasti (zaposlenici kojima su snimke potrebne zbog izvršenja svojih propisanih zadaća)
* nadležna državna tijela u okviru obavljanja poslova iz svojeg zakonom utvrđenog djelokruga.

Osobni podaci prikupljeni videonadzorom ne mogu se prosljeđivati u treće zemlje.

**ROK ČUVANJA**

Osobni podaci prikupljeni videonadzorom mogu se čuvati maksimalno 6 mjeseci, osim ako su snimke izuzete zbog pravnih postupaka.

**PRAVA ISPITANIKA**

**Svi građani (u daljnjem tekstu: Ispitanici) prilikom prikupljanja svojih osobnih podataka imaju određena prava. U nastavku slijedi pregled tih prava i način ostvarenja istih:**

*Pravo na pristup*

Ispitanik ima pravo od Voditelja obrade zahtijevati potvrdu da li se njegovi osobni podaci obrađuju i u koliko se obrađuju ima pravo pristupiti tim osobnim podacima. Voditelj obrade dužan je ispitaniku pružiti sljedeće informacije:

* u koju svrhu obrađuje osobne podatke
* o kojoj kategoriji osobnih podataka je riječ (da li su to osobni podaci i/ili osobni podaci posebne kategorije)
* primatelje kojima će se otkriti ili su već otkriveni osobni podaci
* primatelje u trećim zemljama ili međunarodnim organizacijama
* ako je moguće predviđeno razdoblje u kojem će osobni podaci biti pohranjeni ili koji su kriteriji korišteni za utvrđivanje tog razdoblja
* postojanju prava na ispravak, brisanje, ograničenju obrade, prigovor
* postojanju prava na pritužbu nadzornom tijelu
* ako osobni podaci nisu prikupljeni direktno od ispitanika o svakoj dostupnoj informaciji o izvoru podataka
* da li postoji automatizirano donošenja odluka (što uključuje izradu profila), te ako postoji zašto je to važno za ispitanika i kako će takva obrada imati posljedice za ispitanika
* ukoliko Voditelj obrade osobne podatke prenosi u treću zemlju ili međunarodnu organizaciju, koje su mjere zaštite poduzete.

Voditelj obrade dužan je osigurati kopiju osobnih podataka koje obrađuje. Voditelj obrade može naplatiti naknadu na temelju troškova, ali samo za dodatne kopije. Ako je zahtjev podnesen elektroničkim putem, a ispitanik ne traži drugačije, informacije se pružaju u istom obliku.

*Pravo na ispravak*

Ako Voditelj obrade obrađuje osobne podatke koji su nepotpuni ili netočni, u bilo kojem trenutku možete zatražiti ispravak ili dopunu.

*Pravo na brisanje*

Ispitanik može zatražiti brisanje svojih osobnih podataka ako je mišljenja da takva obrada podataka predstavlja zadiranje u njegove zaštićene interese. Mora se uzeti u obzir da postoje razlozi koji onemogućuju trenutačno brisanje, primjerice kod zakonski propisanih obveza arhiviranja.

Ispitanik ima pravo na brisanja osobnih podataka, ukoliko je bar jedna od sljedećih osnova ispunjena:

* osobni podaci ispitanika više nisu nužni za svrhu za koju su se prikupljali ili na bilo koji drugi način obrađivali
* osobni podaci obrađivani su isključivo temeljem privole, a ispitanik je povukao svoju privolu
* ispitanik je uložio prigovor na obradu osobnih podataka
* osobni podaci su obrađivani nezakonito
* osobni podaci moraju se brisati zbog poštivanja prava Republike Hrvatske ili Europske Unije
* osobni podaci prikupljeni su u vezi s ponudom usluge nekog informacijskog društva iz članka 8. stavak 1. Uredbe

Ukoliko su osobni podaci ispitanika javno objavljeni (npr. web stranica, društvene mreže), a potrebno je udovoljiti zahtjevu za brisanjem, tada Voditelj obrade mora:

* obrisati osobne podatke
* poduzeti razumne mjere kako bi obavijestio druge Voditelje obrade koji obrađuju objavljene osobne podatke da je ispitanik zatražio brisanje, te da su dužni izbrisati sve poveznice do tih osobnih dokumenata, sve kopije ili rekonstrukcije tih osobnih dokumenata.

Voditelj obrade ima pravo pri odlučivanju o koracima koje treba poduzeti uzeti u obzir dostupnu tehnologiju i trošak provedbe.

Pravo na brisanje ne primjenjuje se u mjeri u kojoj je obrada nužna:

* radi ostvarivanja prava na slobodu izražavanja i informiranja
* radi poštovanja pravne obveze kojom se zahtijeva obrada u pravu Europske unije ili pravu Republike Hrvatske ili za izvršavanje zadaće od javnog interesa ili pri izvršavanju službene ovlasti Voditelja obrade
* zbog javnog interesa u području javnog zdravlja u skladu sa člankom 9. stavkom 2, točkom (h) i (i), kao i člankom 9. stavkom 3. Uredbe
* u svrhe arhiviranja u javnom interesu, u svrhe znanstvenog ili povijesnog istraživanja ili u statističke svrhe u skladu s člankom 89. stavkom 1. Uredbe u mjeri u kojoj je vjerojatno da se pravom iz stavka 1. može onemogućiti ili ozbiljno ugroziti postizanje ciljeva te obrade
* radi postavljanja, ostvarivanja ili obrane pravnih zahtjeva.

*Pravo na ograničenje obrade*

Ispitanik ima pravo zahtijevati ograničenje obrade osobnih podataka u sljedećim slučajima:

* Ispitanik osporava točnost osobnih podataka koje obrađuje Voditelj obrade
* obrada osobnih podataka je nezakonita, a Ispitanik odbija brisanje
* Voditelju obrade osobni podaci više nisu potrebni za predviđene svrhe, ali su Ispitaniku potrebni radi postavljanja, ostvarenja i obrane pravnih zahtjeva
* Ispitanik je podnio prigovor

*Pravo na prigovor*

Ako Voditelj obrade distribuira osobne podatke radi izvršenja zadaća od javnog interesa ili zadaća javnih tijela ili se prilikom njihove obrade pozove na svoje legitimne interese, može se podnijeti prigovor protiv takve obrade podataka ako postoji interes zaštite osobnih podataka pojedinca.

*Pravo na povlačenje privole*

Ispitanik može zatražiti povlačenje privole u svakom trenutku. Povlačenje privole ne utječe na zakonitost obrade na temelju privole prije povlačenja. Prije davanja privole Ispitanika se o tome obavješćuje.

*Pravo na prijenos osobnih podataka*

Ispitanik ima pravo zaprimiti osobne podatke koji se odnose na njega, a koje je pružio Voditelju obrade u strukturiranom, uobičajeno upotrebljavanom i strojno čitljivom formatu te ima pravo prenijeti te podatke drugom voditelju obrade bez ometanja od strane Voditelja obrade kojem su osobni podaci pruženi, ako se obrada temelji na privoli ili je obrada nužna za izvršavanje ugovora u kojem je ispitanik stranka ili kako bi se poduzele radnje na zahtjev ispitanika prije sklapanja ugovora ili ako se obrada provodi automatiziranim putem.

Prilikom ostvarivanja svojih prava na prenosivost podataka ispitanik ima pravo na izravni prijenos od jednog voditelja obrade drugome ako je to tehnički izvedivo.

Ostvarivanjem ovog prava ne dovodi se u pitanje pravo na brisanje podataka. To se pravo ne primjenjuje na obradu nužnu za obavljanje zadaće od javnog interesa ili pri izvršavanju službene ovlasti dodijeljene Voditelju obrade.

**OSTVARIVANJE PRAVA**

Ukoliko pojedinac želi koristiti jedno od svojih prava može se obratiti Voditelju obrade na sljedeće načine:

E-mail: info@sveti-kriz-zacretje.hr

Adresa: Trg hrvatske kraljice Jelene 1, 49223 Sveti Križ Začretje

Broj telefona: + 385 49 227 764

**OBRADA ZAHTJEVA**

Svi zahtjevi za ostvarivanje prava ispitanika prosljeđuju se službeniku za zaštitu podataka.

Zbog lakše komunikacije, Voditelj obrade može tražiti od fizičke osobe ispunjavanja prikladnog obrasca ali će zaprimiti i zahtjeve koje je fizička osoba samostalno podnijela.

Nakon zaprimanja zahtjeva službenik za zaštitu podataka provjerit će:

* identitet osobe koja je podnijela zahtjev
* navode koje osoba navela u svom zahtjevu.

Utvrđivanje identiteta

* ako je zahtjev podnesen osobno SZP će utvrditi identitet uvidom u osobnu iskaznicu
* ako je zahtjev podnesen elektroničkom poštom ili običnom poštom, a iz priložene dokumentacije ne može se bez sumnje jasno utvrditi identitet SZP će poslati poštom dopis Ispitaniku kojim će se od ispitanika tražiti presliku osobne iskaznica u svrhu provjere identiteta.

U slučaju kada Ispitanik dostavlja presliku službenog identifikacijskog dokumenta, preslika treba sadržavati jasno: ime i prezime, osobni identifikacijski broj (OIB) , prebivalište (ulica i broj te mjesto), broj dokumenta i datum važenja dokumenta.

Svi drugi podaci koji se nalaze na preslici identifikacijskog dokumenta, kao što su datum rođenja, fotografija i dr. treba odgovarajuće zaštititi (zatamniti). Obrada podataka s preslike službenog identifikacijskog dokumenta strogo je ograničena od strane voditelja obrade i koristit će se samo u svrhu potvrde identiteta i zaštite podataka Ispitanika radi sprječavanja prijevara (npr. lažni identitet, zlouporaba osobnih podataka i sl.) te se isti podaci neće pohranjivati duže nego što je potrebno za tu svrhu.

U slučaju da zahtjev nije:

-razumljiv i potpun

- nedostaju određeni podaci kao: ime, prezime, OIB i adresu i mjesto stanovanja podnositelja zahtjeva (podaci koji su potrebni radi provođenja postupka i uredne dostave odgovora)

- nerazumljiv zahtjev

Voditelj obrade će tražiti od fizičke osobe dopunu zahtjeva.

Nakon utvrđivanja identiteta i provjere svih navoda, SZP će u suradnji sa pravnom podrškom donijeti obrazloženu preporuka o odobrenju ili odbijanju zahtjeva.

Odluku donosi odgovorna osoba.

Voditelj obrade ispitaniku na zahtjev pruža informacije o poduzetim radnjama bez nepotrebnog odgađanja i u svakom slučaju u roku od mjesec dana od zaprimanja zahtjeva. Taj se rok može prema potrebi produljiti za dodatna dva mjeseca, uzimajući u obzir složenost i broj zahtjevâ. Voditelj obrade obavješćuje ispitanika o svakom takvom produljenju u roku od mjesec dana od zaprimanja zahtjeva, zajedno s razlozima odgađanja.

Ako ispitanik podnese zahtjev elektroničkima putem, informacije se pružaju elektroničkima putem ako je to moguće, osim ako ispitanik zatraži drugačije.

Ako Voditelj obrade ne postupi po zahtjevu ispitanika, Voditelj obrade bez odgađanja i najkasnije jedan mjesec od primitka zahtjeva izvješćuje ispitanika o razlozima zbog kojih nije postupio i o mogućnosti podnošenja pritužbe nadzornom tijelu i traženja pravnog lijeka.

**ZAŠTITA OSOBNIH PODATAKA**

Voditelj obrade provodi odgovarajuće organizacijske i tehničke mjere za zaštitu Vaših osobnih podataka. Prilikom sakupljanja pazi se da se obrađuju osobni podaci u onoj mjeri koliko je to nužno kako bi se postigla svrha obrade. Ta obveza uključuje posvećivanje posebne pažnje količini prikupljenih podataka, opsegu obrade, razdoblju na koje se podaci pohranjuju, kao i njihova dostupnost.

*Politika privatnosti redovito se ažurira kako bi sadržavala točne informacije, stoga se zadržava pravo na promjenu sadržaja.*

Izvješće o procjeni učinka na zaštitu osobnih podataka

Člankom 35. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) („Službeni list EU“ L 119), (u daljnjem tekstu: Uredba) propisano je kako svaka vrsta obrade, a osobito ona koja putem novih tehnologija i uzimajući u obzir prirodu, opseg, kontekst i svrhe obrade može prouzročiti visoki rizik za prava i slobode pojedinaca zahtjeva procjenu učinka predviđenih postupaka obrade na zaštitu osobnih podataka. Iz navedenih razloga, Voditelj obrade proveo je procjenu učinka videonadzora na javnoj površini na zaštitu osobnih podataka.

U skladu sa mišljenjem nadzornog tijela objavljuje se sažetak procjene učinka na zaštitu osobnih podataka.

U procjeni je utvrđena potreba za izradom dokumenta, pružen je sustavan opis predviđenih postupaka i svrhe obrade, procijenjena je nužnost obrade, proporcionalnost, rizici kojim mogu utjecati na građane, te su predviđene mjere za rješavanje problema rizika, što uključuje zaštitne mjere, sigurnosne mjere i mehanizme za osiguravanje zaštite osobnih podataka i dokazivanje suglasnosti s Uredbom, uzimajući u obzir prava i legitimne interese ispitanika i drugih uključenih osoba. Kako prilikom izrade procjene rizika nije utvrđen preostali visoki rizik nije bilo potrebno provesti prethodno savjetovanje sa AZOP-om.

1. [↑](#footnote-ref-1)